[bookmark: _Hlk60659373]Működési engedély és bejelentés köteles kereskedelmi tevékenységek


1. Ügyleírás, az ügyintézéshez szükséges okiratok, dokumentumok, űrlapok:

A kereskedelemről szóló 2005. évi CLXIV. törvény értelmében, aki Magyarország területén kereskedelmi tevékenységet kíván végezni, az erre irányuló szándékát köteles a kereskedelmi hatóságnak bejelenteni.
.
A kereskedelmi tevékenységek végzésének feltételeiről szóló 210/2009. (IX.29.) Kormányrendelet rendelkezései alapján kereskedelmi hatóságként a település jegyzője jár el. 

A Kormányrendelet értelmében kereskedelmi hatóságként a kereskedő székhelye szerinti település jegyzője jár el az alábbi kereskedelmi formákban:
− mozgóbolt útján folytatott kereskedelmi tevékenység,
− üzleten kívüli kereskedelem,
− csomagküldő kereskedelem,
− automatából történő értékesítés,
− közlekedési eszközön folytatott értékesítés esetében.
.
A Kormányrendelet értelmében kereskedelmi hatóságként a kereskedelmi tevékenység helye szerinti település jegyzője jár el az alábbi kereskedelmi formákban:
− az üzletben folytatott kereskedelmi tevékenység,
− bevásárlóközpontban folytatott kereskedelmi tevékenység,
− vásáron vagy piacon folytatott kereskedelmi tevékenység,
− közterületi és
− közvetlen értékesítés esetében.


Kizárólag üzletben forgalmazható termékek – engedélyköteles termékek kereskedelme
.
Működési engedélyt kell kérni az alább felsorolt, kizárólag üzletben forgalmazható (ún. üzletköteles) termékek forgalmazása esetén:

− a kémiai biztonságról szóló törvény szerinti veszélyes anyagok és keverékek, kivéve a jövedéki adóról szóló törvény szerinti tüzelő-, fűtőanyag célú gázolaj, LPG és az üzemanyag;
− az egyes festékek, lakkok és járművek javító fényezésére szolgáló termékek szerves oldószer tartalmának szabályozásáról szóló kormányrendelet hatálya alá tartozó termékek;
− állatgyógyászati készítmények és hatóanyagaik;
− fegyver, lőszer, robbanó- és robbantószer, gázspray, pirotechnikai termék, a polgári célú pirotechnikai tevékenységekről szóló kormányrendelet szerinti 1., 2. és 3. pirotechnikai osztályba tartozó termékek, az ott meghatározott kivételekkel;
− növényvédő szerek és hatóanyagaik;
− nem veszélyes hulladék;
− az Országos Tűzvédelmi Szabályzat szerint fokozottan tűz- vagy robbanásveszélyes osztályba tartozó anyag, kivéve a jövedéki adóról szóló törvény szerinti tüzelő-, fűtőanyag célú gázolaj, LPG és az üzemanyag.

[bookmark: _GoBack]Nem kizárólag üzletben forgalmazható termékek – bejelentésköteles termékek kereskedelme
.
További termékek forgalmazása esetén működési engedélyt nem kell kérni, de a kereskedelmi tevékenység folytatására irányuló szándékot be kell jelenteni a jegyzőnek.
.
Amennyiben engedélyköteles termék kereskedelmét és bejelentés köteles termék kereskedelmét is folytatni kívánja a kereskedő, akkor az erre irányuló két beadványát egyszerre is benyújthatja hatóságunknál. Hatóságunk a bejelentést és az engedélykérelmet külön-külön bírálja el.
A forgalmazható termékköröket a 210/2009. (IX.29.) Korm. rendelet (a továbbiakban: R.) 6. melléklete tartalmazza.
Az élelmiszer forgalmazással és vendéglátással foglalkozó vállalkozó jogszerűen akkor kezdheti meg tevékenységét, ha az élelmiszerlánc-felügyeleti hatóság nyilvántartásba vette  (azaz rendelkezik FELIR azonosítóval.) és az illetékes jegyzőhöz (mint kereskedelmi hatósághoz) a kereskedelmi tevékenységre vonatkozó bejelentést benyújtotta. 
A vállalkozások a nyilvántartásba vételi kötelezettségüket teljesíthetik az elektronikus úton indított FELIR nyilvántartásba vételi eljárás során vagy a járási hivatalnál tett bejelentéssel. 


1. A működési engedély iránti kérelemnek tartalmaznia kell:
− a kereskedő nevét, címét, illetve székhelyét;
− a kereskedő cég cégjegyzékszámát, vagy egyéni vállalkozó esetében egyéni vállalkozói nyilvántartási számát;
− a kereskedő statisztikai számjelét;
− az üzlet adatait (címét, helyrajzi számát, alapterületét);
− az üzlet tulajdonosának nevét;
− nem tulajdonos kereskedő esetén az üzlet használatának jogcímét;
− az üzlet elnevezését (fantázianevét);
− az üzlet napi nyitvatartási idejét;
− a forgalmazni kívánt termékek körét (külön kiemelve az árusítani kívánt jövedéki termékeket);
− a folytatni kívánt kereskedelmi tevékenység jellegét (kiskereskedelem vagy nagykereskedelem);
− kérelmező aláírását (bélyegzőjét)

A működési engedély iránti kérelemhez csatolni kell:
- nem a kérelmező tulajdonában lévő üzlet esetében az üzlet használatának jogcímére (bérlet stb.) vonatkozó igazoló okiratot (a tulajdoni lap kivételével);
- haszonélvezet esetében - ha nem a tulajdonos vagy a haszonélvező a kérelmező - a haszonélvező hozzájárulását igazoló okiratot;
- közös tulajdonban álló üzlet esetében pedig, ha nem a tulajdonostársak közössége a kérelmező, a tulajdonostársak hozzájárulását igazoló okiratot;
- gazdasági társaságok esetén aláírási címpéldányt;
- képviseleti eljárás esetén meghatalmazást
- Cégkivonat vagy egyéni vállalkozó nyilvántartásba vételéről NAV értesítés.
- Vásárlók könyve

- Hulladékgazdálkodóval kötött érvényes megállapodás a hulladék elszállításáról. Csomagküldő tevékenység esetén is szükség van rá!
- Élelmiszer értékesítés/forgalmazás esetén minden esetben kérünk FELIR azonosítót, mert enélkül nem kezdheti meg a tevékenységét.

- Mozgóbolt esetén útvonal-nyilvántartás! 
.
Az általános közigazgatási rendtartásról szóló 2016. évi CL. törvény előírásai szerint lehetőség van egy évnél nem régebbi előzetes szakhatósági állásfoglalás csatolására.

A kérelem alapján hatóságunk engedélyezési eljárást folytat le, melynek során dönt a működési engedély megadásáról vagy a kérelem elutasításáról.

A működési engedély megadása esetén a tevékenység folytatását a hatóság a nyilvántartásba rögzíti.


2. A bejelentés köteles kereskedelmi tevékenység folytatásáról szóló bejelentésnek tartalmaznia kell:
− a kereskedő nevét, címét, illetve székhelyét;
− természetes személy kereskedő esetén születési nevét, születési helyét és idejét, továbbá anyja születéskori nevét;
− a kereskedő cég cégjegyzékszámát, vagy egyéni vállalkozó esetében egyéni vállalkozói nyilvántartási számát;
− a kereskedő statisztikai számjelét;
− az üzlet adatait (címét, helyrajzi számát, alapterületét);
− az üzlet tulajdonosának nevét;
− nem tulajdonos kereskedő esetén az üzlet használatának jogcímét;
− az üzlet elnevezését (fantázianevét);
− az üzlet napi nyitvatartási idejét;
− a forgalmazni kívánt termékek körét (külön kiemelve az árusítani kívánt jövedéki termékeket);
− a folytatni kívánt kereskedelmi tevékenység jellegét (kiskereskedelem vagy nagykereskedelem, illetve ügynöki kereskedelmi tevékenység);
− a folytatni kívánt kereskedelmi tevékenység formáját;
− mozgóbolt esetében a működési terület és az útvonal jegyzékét;
− üzleten kívüli kereskedés és csomagküldő kereskedelem esetében a működési terület jegyzékét, a működési területével érintett települések, vagy - ha a tevékenység egy egész vármegyére vagy az ország egészére kiterjed - a vármegye, illetve az országos jelleg megjelölését;
− a közlekedési eszközön folytatott értékesítés esetén annak a közlekedési eszköznek a megjelölését (a jármű azonosítására használt jelzés feltüntetésével), amelyen kereskedelmi tevékenységet kívánnak folytatni;
− üzleten kívüli kereskedelem esetén a termék forgalmazása céljából szervezett utazás vagy tartott rendezvény helyének és időpontjának, illetve a szervezett utazás keretében tartott rendezvény esetén az utazás indulási és célhelyének, valamint az utazás időpontjának megjelölését;
− vendéglátó üzlet esetén befogadóképességét;
− vendéglátó üzlet esetén a vendéglátóhely üzlettípusát;
− vendéglátó üzlet esetén a kereskedő nyilatkozatát kereskedelmi formák és helyek szerinti bontásban arról, hogy kíván-e szeszesital-kimérést folytatni, illetve kíván-e az üzletben zeneszolgáltatást, illetve szerencsejátéknak nem minősülő szórakoztató játékot folytatni;
− azon vendéglátó üzletek esetén, amelyek kötelesek vendéglátó szoftver alkalmazására, nyilatkozat arról, hogy rendelkeznek a Kormányrendelet 28. § g) pontja szerinti vendéglátó szoftverrel;
− kérelmező aláírását (bélyegzőjét)
.
A bejelentés köteles kereskedelmi tevékenység folytatásáról szóló bejelentéshez csatolni kell:
- nem a kérelmező tulajdonában lévő üzlet esetében az üzlet használatának jogcímére (bérlet stb.) vonatkozó igazoló okiratot (a tulajdoni lap kivételével);
- haszonélvezet esetében - ha nem a tulajdonos vagy a haszonélvező a kérelmező - a haszonélvező hozzájárulását igazoló okiratot;
- közös tulajdonban álló üzlet esetében pedig, ha nem a tulajdonostársak közössége a kérelmező, a tulajdonostársak hozzájárulását igazoló okiratot;
- gazdasági társaságok esetén aláírási címpéldányt;
-  védett intézmény védőtávolságán belül szeszes italt árusító nem melegkonyhás vendéglátó üzlet esetén – az intézmény hivatali működési idejét igazoló okiratot, a vámhatóság előzetes véleményét, és a rendőrhatóság előzetes véleményét tanúsító okiratot;
- Cégkivonat vagy egyéni vállalkozó nyilvántartásba vételéről NAV értesítés.
- Vásárlók könyve

- Hulladékgazdálkodóval kötött érvényes megállapodás a hulladék elszállításáról. Csomagküldő tevékenység esetén is szükség van rá!
- Élelmiszer értékesítés/forgalmazás esetén minden esetben kérünk FELIR azonosítót, mert enélkül nem kezdheti meg a tevékenységét.

- Mozgóbolt esetén útvonal-nyilvántartás! 

- vendéglátás esetén igazolást, amely a Nemzeti Turisztikai Adatszolgáltató Központban a vendéglátó üzlethez rendelt regisztrációs számot tartalmazza
- képviseleti eljárás esetén meghatalmazást

Amennyiben a bejelentés megfelel a jogszabályban előírtaknak, a benyújtást követően a hatóság a bejelentett tevékenységet nyilvántartásba veszi és a nyilvántartásba vételről 15 napon belül igazolást állít ki. A nyilvántartásba vételről hatóságunk értesíti az érintett hatóságokat.


A Vendéglátóhely üzlettípusokat és azok jellemzőit a 210/2009. számú Korm. rend. 4. számú melléklete rögzíti.

További előírások:
.
Amennyiben vendéglátó üzletben zeneszolgáltatást kíván folytatni, úgy az üzletnek meg kell felelnie a környezeti zaj és rezgés elleni védelem egyes szabályairól szóló 284/2007.(X.29.) Korm. rendeletben foglalt követelményeknek. 
.
Ha a működési engedély megadását, valamint a bejelentés köteles kereskedelmi tevékenység nyilvántartásba vételét követően változás következik be a kereskedő, valamint az üzlet adataiban, azt a kereskedő haladéktalanul, illetve a nyitvatartási idő hosszabb ideig, de legalább egy hétig fennálló változását az azt megelőző nyolc napon belül köteles bejelenteni a jegyzőnek.
(Az üzlet használatára jogosult személyében bekövetkező változást /jogutódlás/ az új jogosultnak kell bejelentenie, mely bejelentés nem adatváltozásnak minősül.)

Az üzlet megszűnését a megszűnést követő nyolc napon belül kell bejelenteni a jegyzőnek.



2. Az eljáró szerv adatai, elérhetősége:

Hajdúhadházi Polgármesteri Hivatal
4242 Hajdúhadház, Bocskai tér 1. szám 
Telefon:  06-52-384-103
Email: adocsoport@hajduhadhaz.hu
Hivatali kapu rövid neve: HADHAZ
KRID azonosító: 208072952

3.Az eljáró szerv illetékességi területe:  
A kereskedelmi tevékenység helye szerint illetékes a települési önkormányzat jegyzője üzletben, bevásárlóközpontban, vásáron vagy piacon körzetületi értékesítés, közvetlen értékesítés forma esetén.
A kereskedő székhelye szerinti települési önkormányzat jegyzője az illetékes a mozgóbolt útján folytatott kereskedelmi tevékenység, az üzleten kívüli kereskedelem, a csomagküldő kereskedelem, az automatából történő értékesítés, valamint a közlekedési eszközön folytatott értékesítés esetében.
4. Az ügyintézés helye, ügyfélfogadási idő:

Hajdúhadházi Polgármesteri Hivatal
4242 Hajdúhadház, Bocskai tér 1. szám 


	Hétfő
	08:00 - 12:00

	Kedd
	08:00 - 12:00

	Szerda
	13:00 - 17:30

	Csütörtök
	nincs ügyfélfogadás

	Péntek
	nincs ügyfélfogadás




5. Eljárási illeték, vagy igazgatási szolgáltatási díj: 
Az eljárás illetékmentes.

6. Kapcsolódó jogszabályok

2016. évi CL. törvény az az általános közigazgatási rendtartásról,
2009. évi LXXVI. törvény a szolgáltatási tevékenység megkezdésének és folytatásának általános szabályairól,
2005. évi CLXIV. a kereskedelemről,
210/2009. (IX. 29.) Korm. rendelet a kereskedelmi tevékenységek végzésének feltételeiről,
1990. évi XCIII. törvény az illetékekről
A hivatkozott jogszabályok elérhetőek a Nemzeti Jogszabálytár oldalán: https://njt.hu/ 

7. Kapcsolódó dokumentumok, nyomtatványok:
- Bejelentés nem üzletköteles termék forgalmazásáról 
- Működési engedély kérelem üzletköteles termék forgalmazásához
Tájékoztatjuk Tisztelt Ügyfeleinket, hogy a kérelmek csak elektronikus úton nyújthatók be. A kérelmek benyújtásához kapcsolódó elektronikus űrlapok az E-önkormányzat portálon keresztül (https://ohp-20.asp.lgov.hu/nyitolap) Hajdúhadház Város Önkormányzatát kiválasztva elérhetőek.

